Hulkin

Ualjuarsinj gung miast jong lidj üüb Oomram ütj tu hulkin. Diaram het di 31. Detsember üüb Oomram uk Hulkinj.

 Hü det gongt 
Letj sköölen faan ferklääst jong lidj luup faan hüs tu hüs. Diar skel a lidj do räät, hoker wel bääft jo skrabelken steget. Miast woort fraaget: "Gongst Dü noch tu skuul?" of "Komst Dü faan Sössaarep?". An a hulken nek of sköde at hood, snaake mut jo ei. Wan's do käänd wurden san, fu a hulken wat sweten - of a ääleren uk en puns. Tuleetst wansket am enööder en "Seegent Nei Juar". Jodiar trii wurden kään wel aaltumaal üüb Oomram - ianerlei of's aran öömrang snaake of uk ei.

 Üüb Fer 
Uk üüb Fer woort hulket, oober diar het det "ütj tu kenknin". An üüb Fer woort muar süngen, so üs bi "Rummelpott" üüb fäästääg.

Kategorie:Oomram
Kategorie:Friisk brükdom